SET ปิดเช้าดิ่งหนัก 27 จุด วิตกเศรษฐกิจซบเซา หลัง “โควิด-19” ยังระบาดต่อเนื่อง
SET ปิดเช้าดิ่งหนัก 27 จุด วิตกเศรษฐกิจซบเซา หลัง "โควิด-19" ยังระบาดต่อเนื่อง โดยดัชนีช่วงเช้าปิดที่ระดับ 1,364.06 จุด ลดลง 26.77 จุด หรือ 1.92% มูลค่าการซื้อขาย 2.82 หมื่นล้านบาท
6 มี.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,364.06 จุด ลดลง 26.77 จุด หรือ 1.92% มูลค่าการซื้อขาย 2.82 หมื่นล้านบาท
10 หุ้นกดดัชนีเช้านี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียที่ต่างเคลื่อนไหวในแดนลบ หลังจากที่การแพร่ระบาดของไวรัสโควิด-19 ขยายวงกว้างมากขึ้นนอกประเทศจีน โดยอิตาลีพบผู้เสียชีวิตมากขึ้น และสหรัฐฯก็มีผู้ติดเชื้อมากขึ้น จนทำให้สหรัฐฯอนุมัติเงินก้อนโตมาแก้ปัญหา ซึ่งมองว่าสัปดาห์หน้าคงจะมีหลายประเทศเริ่มที่จะออกมาตรการกระตุ้นเศรษฐกิจเพื่อแก้ไขปัญหาไวรัสโควิด-19 ซึ่งตอนนี้คงจะต้องใช้นโยบายการคลังมาช่วยจัดการผลกระทบบ้างแล้ว
ส่วนในประเทศก็มีการยกเลิกการจัดงานในช่วงเทศกาลสงกรานต์ไปกันหลายที่แล้ว ซึ่งตอนนี้ก็ต้องยอมรับว่าเศรษฐกิจคงจะซบเซาท่ามกลางการแพร่ระบาดไวรัสโควิด-19 ที่ยังคงมีอยู่
สำหรับแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯคงจะเคลื่อนไหวในแดนลบอยู่ โดยมีแนวรับ 1,350 จุด ส่วนแนวต้าน 1,377 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT       มูลค่าการซื้อขาย 1,487.21 ล้านบาท  ปิดที่   37.75 บาท ลดลง  1.25 บาท
CPALL     มูลค่าการซื้อขาย 1,239.01 ล้านบาท  ปิดที่   68.75 บาท ลดลง  1.00 บาท
BAM       มูลค่าการซื้อขาย 1,185.83 ล้านบาท  ปิดที่   25.50 บาท ราคาไม่เปลี่ยนแปลง
ADVANC    มูลค่าการซื้อขาย 1,119.13 ล้านบาท  ปิดที่  197.50 บาท ลดลง  2.00 บาท
AOT       มูลค่าการซื้อขาย   981.77 ล้านบาท  ปิดที่   63.50 บาท ลดลง  0.75 บาท